CELEX: 62011TA0516
Language: el
Date: 2014-09-09 00:00:00
Title: Υπόθεση T-516/11: Απόφαση του Γενικού Δικαστηρίου της 9ης Σεπτεμβρίου 2014 — MasterCard κ.λπ. κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Έγγραφα σχετικά με μελέτη αφορώσα το κόστος και το όφελος που έχουν οι έμποροι από την αποδοχή διαφόρων μέσων πληρωμής — Έγγραφα προερχόμενα από τρίτο — Άρνηση παροχής προσβάσεως — Εξαίρεση για λόγους προστασίας της διαδικασίας λήψεως αποφάσεων — Εξαίρεση για λόγους προστασίας των εμπορικών συμφερόντων τρίτου]

20.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 372/13
            
         Απόφαση του Γενικού Δικαστηρίου της 9ης Σεπτεμβρίου 2014 — MasterCard κ.λπ. κατά Επιτροπής
   (Υπόθεση T-516/11) (1)
   
   ([Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με μελέτη αφορώσα το κόστος και το όφελος που έχουν οι έμποροι από την αποδοχή διαφόρων μέσων πληρωμής - Έγγραφα προερχόμενα από τρίτο - Άρνηση παροχής προσβάσεως - Εξαίρεση για λόγους προστασίας της διαδικασίας λήψεως αποφάσεων - Εξαίρεση για λόγους προστασίας των εμπορικών συμφερόντων τρίτου])
   2014/C 372/17
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: MasterCard, Inc. (Wilmington, Delaware, Ηνωμένες Πολιτείες)· MasterCard International, Inc. (Νέα Υόρκη, Νέα Υόρκη, Ηνωμένες Πολιτείες)· και MasterCard Europe (Βατερλώ, Βέλγιο) (εκπρόσωποι: αρχικώς B. Amory, V. Brophy και S. McInnes, εν συνεχεία B. Amory και V. Brophy, δικηγόροι)
   
      Καθής: Ευρωπαϊκή Επιτροπή (εκπρόσωποι: F. Clotuche-Duvieusart και V. Bottka)
   
      Αντικείμενο
   
   Αίτημα περί ακυρώσεως της αποφάσεως της Επιτροπής της 12ης Ιουλίου 2011 με την οποία δεν παρέχεται στις προσφεύγουσες πρόσβαση σε ορισμένα έγγραφα συνταχθέντα από τρίτο, σχετικά με μελέτη αφορώσα το κόστος και το όφελος που έχουν οι έμποροι από την αποδοχή διαφόρων μέσων πληρωμής.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της Ευρωπαϊκής Επιτροπής της 12ης Ιουλίου 2011 με την οποία δεν παρέχεται στις MasterCard, Inc., MasterCard International, Inc. και MasterCard Europe πρόσβαση σε ορισμένα έγγραφα συνταχθέντα από τρίτο, σχετικά με μελέτη αφορώσα το κόστος και το όφελος που έχουν οι έμποροι από την αποδοχή διαφόρων μέσων πληρωμής, στο μέτρο που αρνείται την πρόσβαση στα έγγραφα τα οποία αφορούν:
               
                           —
                        
                        
                           το κόστος και το όφελος που έχουν οι έμποροι από την αποδοχή διαφόρων μέσων πληρωμής (αρχική έκθεση της 2ας Ιουνίου 2009)·
                        
                     
                           —
                        
                        
                           το κόστος και το όφελος που έχουν οι έμποροι από την αποδοχή διαφόρων μέσων πληρωμής — μέρος 1 της αφορώσας τη μεθοδολογία εκθέσεως της 28ης Σεπτεμβρίου 2009 [αναθεωρημένο κείμενο που περιλαμβάνει τις παρατηρήσεις των ενδιαφερομένων και της Γενικής Διευθύνσεως (ΓΔ) Ανταγωνισμού της Επιτροπής]·
                        
                     
                           —
                        
                        
                           τa πορίσματα των διεξοδικών συζητήσεων σχετικά με το κόστος των πληρωμών: αναλύσεις των διεξαχθεισών στην Ουγγαρία, στις Κάτω Χώρες και στο Ηνωμένο Βασίλειο διεξοδικών συζητήσεων της 15ης Ιανουαρίου 2010 (κείμενο που προσκομίσθηκε στις 9 Μαρτίου 2010)·
                        
                     
                           —
                        
                        
                           το σχέδιο διαδικτυακού ερωτηματολογίου της 8ης Μαρτίου 2010·
                        
                     
                           —
                        
                        
                           τα αποτελέσματα και συμπεράσματα της διαδικτυακής δοκιμής σκοπιμότητας: σχέδιο εκθέσεως της 24ης Μαΐου 2010.
                        
                     
         
               2)
            
            
               Καταδικάζει την Επιτροπή στα δικαστικά έξοδα.
            
         
      (1)  EE C 347 της 26.11.11.